OzLabs/hebrew-wiki-articles huggingface dataset:
גרגור פוצ'קה

גרגור פוצ'קה (באיטלקית: Gregor Fučka; נולד ב-7 באוגוסט 1971 בקראן, סלובניה, יוגוסלביה) הוא כדורסלן עבר סלובני-איטלקי ששיחק בעמדות הפאוור פורוורד והסנטר. פוצ'קה נבחר לכדורסלן האירופאי של השנה ב-2000 ול-MVP של אליפות אירופה 1999 ונחשב לאחד מגדולי הכדורסלנים האירופאים בכל הזמנים.

==קריירה קבוצתית==
בילדותו שיחק פוצ'קה בקבוצת הנוער של ק.ק. טריגלב קראני ולאחר מכן עבר לקבוצת הנוער של אולימפיה ליובליאנה ובעונת עלה לקבוצה הבוגרת, אם כי לא קיבל דקות משחק. לאחר מכן שיחק ארבע עונות בקבוצה האיטלקית פלקנסטרו טריאסטה, עימה הגיע לגמר גביע קוראץ'. לקראת עונת חתם באולימפיה מילאנו עימה הגיעה פעמיים לגמר גביע קוראץ' (1995, 1996) וזכה בגביע האיטלקי ובאליפות הסרייה א' ב-1996. בנוסף על כך נבחר לאולסטאר הליגה האיטלקית ב-1996 ונבחר בו ל-MVP של המשחק. לאחר שלוש עונות במילאנו עבר פוצ'קה לפורטיטודו בולוניה, ובחמש העונות ששיחק בה קלע 14.3 נקודות בממוצע למשחק וזכה עימה בגביע האיטלקי ובסופר קאפ האיטלקי ב-1998 ובאליפות הסרייה א' ב-2000, כשהוא נבחר ל-MVP של סדרת הגמר. בנוסף על כך נבחר במדי בולוניה למר אירופה ב-2000, 3 פעמים ל-MVP השבועי של היורוליג, פעם אחת לחמישיית העונה ב-2001 ובאותה השנה נבחר שוב ל-MVP של משחק האולסטאר האיטלקי.

בעונת עבר פוצ'קה לספרד וחתם בברצלונה וכבר בעונתו הראשונה בה זכה עימה בגביע המלך הספרדי, באליפות ספרד ובאליפות היורוליג ובכך סייע לקבוצתו להשלים טרבל ראשון בהיסטוריה שלה, כשהוא קולע 12.2 נקודות בממוצע למשחק. בעונה שלאחר מכן שוב זכתה קבוצתו באליפות ספרד ומאוחר יותר גם בסופר קאפ הספרדי. בשתי העונות שלאחר מכן לא זכתה ברצלונה באף תואר, לכן עבר פוקצ'ה לז'ירונה לעונת וזכה עימה בגביע היורוצ'לנג', כשהוא קולע 8.6 נקודות בממוצע למשחק.

בעונת שב פוצ'קה לאיטליה וחתם בלוטומטיקה רומא, במדיה קלע 6.4 נקודות בממוצע למשחק. ב-23 בנובמבר 2008 חזר לשחק בפורטיטודו בולוניה ולאחר עונה בה שימש בעיקר כשחקן מחליף, ירד לסרייה ב' וחתם בפיסטויה באסקט.

==נבחרת לאומית==
פוצ'קה החל שיחק בנבחרת איטליה עד גיל 18 וזכה עימה באליפות אירופה ב-1990. לאחר מכן עלה לנבחרת איטליה עד גיל 19 וזכה עימה במדליית הכסף באליפות העולם ב-1991. באותה השנה ערך גם את הופעת הבכורה שלו בנבחרת הבוגרת וזכה עימה במדליית הזהב במשחקי הים התיכון. הוא היה חלק מהנבחרת עד גיל 22 באליפות העולם ב-1993 ובזאת סיים לשחק בנבחרות הנוער ועלה רשמית לסגל הבוגר. עם הנבחרת הוא זכה במדליות הכסף במשחקי הצדקה ב-1994 ובאליפות אירופה ב-1997 ובמדליית הזהב באליפות אירופה 1999 ואף נבחר ל-MVP של הטורניר.

==תארים והישגים==

נבחרת איטליה
* זכייה במדליית הזהב באליפות אירופה עד גיל 18: 1990
* זכייה במדליית הכסף באליפות העולם עד גיל 19: 1991
* זכייה במדליית הזהב במשחקי הים התיכון: 1991
* זכייה במדליית הכסף במשחקי הצדקה: 1994
* זכייה במדליית הכסף באליפות אירופה: 1997
* זכייה במדליית הזהב באליפות אירופה: 1999

==קישורים חיצוניים==

* [http://www.euroleague.net/competition/players/showplayer?gamecode=215&pcode=ADP פרופיל] באתר היורוליג

קטגוריה:כדורסלנים סלובנים
קטגוריה:כדורסלנים איטלקים
קטגוריה:כדורסלני נבחרת איטליה
קטגוריה:כדורסלני אולימפיה ליובליאנה
קטגוריה:כדורסלני פורטיטודו בולוניה
קטגוריה:כדורסלני ברצלונה
קטגוריה:כדורסלני ז'ירונה
קטגוריה:כדורסלני וירטוס רומא
קטגוריה:כדורסלני פיסטויה
קטגוריה:סלובנים שנולדו ב-1971
קטגוריה:איטלקים שנולדו ב-1971
כיש

מסופוטמיה בתקופת [[חמורבי]]
שרידי ה[[זיקורת בעיר כיש]]
כיש הייתה עיר שומרית. חורבותיה נמצאו בתל אל-אוחימיר במסופוטמיה שבעיראק. מיקום העיר הוא 12 ק"מ ממזרח לבבל, ו-80 ק"מ מדרום לבגדאד.

== היסטוריה ==
תחילת ההתיישבות בכיש נעשתה בתקופת ג'מדת נצר (3200–2900 לפנה"ס). היא הייתה אחת הערים החשובות בתקופת הממלכה הקדומה בשומר. יש מידע מועט לגבי קורותיה של העיר לפני תקופת סרגון מאכד אשר מקורו היה מעיר זו. על פי רשימת המלכים השומרית, כתב יד אשר תיעד את המלכים השומרים ושושלות זרות לאחר המבול, כאשר המלוכה ירדה משמים, השושלת הראשונה התחילה במאה ה-29 לפנה"ס לערך בעיר כיש. הרשימה מכילה שמות של 40 מלכים שמלכו בכיש לאורך תקופה של ארבע שושלות. הממצאים הארכאולוגיים מאשרים את קיומם של המלכים רק מהמלך ה-22 בשושלת הראשונה של כיש, אנמברגשי. רשימת המלכים כוללת שמות מלכים אשר זוהו כשמות שמיים ואשר מעידים על כך שהאוכלוסייה הקדומה של כיש כללה גם אוכלוסייה ממוצא שמי. 

על פי רשימת המלכים השומרית, לאחר שכיש הובסה במלחמה במאות ה-27–26 לפנה"ס, עברה שושלת המלוכה לארך. אולם למרות הירידה בכוחה הצבאי והכלכלי של כיש, היא המשיכה להיות עיר חשובה מבחינה פוליטית כמו העיר ניפור בדרום. מלכים רצו לשלוט בכיש כדי לתת לגיטימציה לשלטונם, והם נשאו את התואר "מלך כיש" גם אם מקורם היה מאכד, מאור או מבבל. לאחר נפילת אור 3 בעקבות מהומות האמורים, קיבלו האמורים את ההנהגה הפוליטית על ערים באזור, ובכללן כיש.<ref></ref> ההתיישבות בכיש נמשכה גם בתקופה הבבלית הקדומה, האשורית החדשה. בתקופה האכדית האל הפטרון של העיר היה זבבה (או זמאמה), לצד אשתו אִינַנַ.

== ארכאולוגיה ==
קנקן חרס קטן מהאלף השלישי לפנה"ס מכיש, מוצג במוזיאון ה[[לובר]]
[[קונכייה שעליה מצוין שמו של מלך כיש רימוש. מקור הקונכייה במפרץ הפרסי או בים האדום.]]
האתר הארכאולוגי של כיש משתרע על שטח אליפטי שאורכו כ-9 ק"מ ורוחבו כ-3.5 ק"מ, המקיף 40 תילים קטנים. הגדולים שבהם הם אוחימיר ואינגרה. תל אוחימיר הוא האתר של העיר כיש; משמעות השם הוא "האדום", על שם הלבנים האדומות של הזיקורת שנמצא בתל. בתל אינגרה נמצא המקדש לאלה איננ.

במאה ה-19, בעקבות חפירות לא חוקיות באתר, החלו להופיע לוחות חרס בשוק. לוחות אלה איפשרו את זיהוי האתר על ידי חוקר צרפתי כעיר כיש. בשנים 1912 ו-1914 ביצע צוות של ארכאולוגים צרפתיים חפירות ארכאולוגיות מסודרות באתר. הממצאים כללו 1,400 לוחות חרס מהתקופה הבבלית הקדומה. לוחות אלה נמצאים היום במוזאון הלובר בפריז ובמוזיאון לארכאולוגיה של איסטנבול. בשנים 1923 עד 1933 חפרה באתר משלחת משותפת של מוזיאון פילד משיקגו ואוניברסיטת אוקספורד בראשות סטיבן לנגדון. בשנים 1988, 2000 ו-2001 חפרה באתר משלחת יפנית.

== קישורים חיצוניים ==

* 
* [http://fieldmuseum.org/explore/our-collections/kish-collection אוסף כיש במוזיאון פילד]
* 
* [http://oi.uchicago.edu/gallery/asp_meso_kish תמונות מהאתר של כיש במכון האוריינטלי בשיקגו]

== הערות שוליים ==

קטגוריה:ערי מדינה בשומר
קטגוריה:עיראק: אתרים ארכאולוגיים
הפארק הלאומי אמאס

הפארק הלאומי אמאס (בפורטוגזית: Parque Nacional das Emas; מילולית: "הפארק הלאומי ננדואים") משתרע על פני כ-1,320 קמ"ר, רובם בדרום-מערב מדינת גויאס שבברזיל, ומקצתם במאטו גרוסו דו סול. הפארק הוכרז ב-11 בינואר 1961 בידי נשיא ברזיל, ז'וסלינו קוביצ'ק, במטרה להגן על החי והצומח האופייניים לאזור הסראדו. בשנת 2001 הוכרז הפארק בידי אונסק"ו כאתר מורשת עולמית, יחד עם הפארק הלאומי שפאדה דוס ואדיירוס שבצפון-מזרח גויאס.

שטחו של הפארק אינו רציף, והוא נקטע במספר עיירות כורים, הגדולות שבהן קוסטה ריקה ושפדאו דו סאו.

כפארק המצוי באזור הסראדו, הוא מאופיין בסוואנה טרופית. כ-70% משטחו הם שדות פתוחים, ורק 1.2% מיוערים. עיקר הצמחייה כוללת מיני דגנים. עולם החי בפארק כולל, בין היתר, יגוארים, פומות, ארמדילים ענקיים, טאיאסואים לבני שפתיים, זאבי רעמה, טפירים, איילי פאמפאס, איילי ביצות, מזאמות אדומות, מזאמות אפורות, אוצלוטים, זאבי יער וננדואים, שעל שמם קרוי הפארק.

==קישורים חיצוניים==

* 
[[אייל פמפס בפארק]]

אמאס
אמאס
אמאס
שמורת בני ציון

אדמת כורכר מחורצת
שְׁמוּרַת בְּנֵי צִיּוֹן, הידועה גם כִּשְׁמוּרַת חָרוּצִים, היא שמורת טבע באזור השרון.
== גאוגרפיה ==
השמורה נמצאת מערבית למושב בני ציון ובקרבת היישוב חרוצים, בדרום השרון. היא הוכרזה כשמורה ב-21 במרץ 1968 ושטחה 108 דונם. השמורה מתנשאת לגובה 40 מ' מעל פני הים.

השמורה משתרעת בשטחו המחורץ של רכס הכורכר השני. גדלה בה צמחייה נמוכה (בתה וגריגה) על אדמות חמרה וחוסמס.

בשנת 2002 נשרף רוב שטח השמורה, ומאז שוקמה ברובה. הכניסה לשמורה היא ללא תשלום, אך הכניסה לכלי רכב ואופניים אסורה, כדי לא לרמוס את הצמחייה, לחרוץ את הקרקע ולשנות את משטר הניקוז בשמורה.

ב-2015 השמורה נסגרה לצורך שיקום הקרקע שנפגע מעומס המטיילים ברגל ומרוכבי אופניים והסוסים
==צומח==
מעריכים שבשמורה גדלים כ-300 מיני צמחים, חלקם נדירים. בין הפרחים הבולטים בשמורה: כלנית מצויה, סביון אביבי, נעצוצית סבוכה, לשון-אפעה קטנה, רומוליאה סגלולית, חיננית הבתה, חבצלת קטנת-פרחים, סתוונית היורה, צבעוני השרון, חצב מצוי, צנון מצוי ועוד. רובם פורחים בחורף ובאביב. בשנים האחרונות פלש לשמורה גם חמציץ נטוי, המתחרה עם הצומח המקומי.
==בעלי חיים==
בשמורה נצפו בעלי חיים כגון:
*יונקים: מחילות של שועל מצוי, דרבן, חולד, חדף מצוי, קיפוד מצוי.
*זוחלים: צב יבשה מצוי, חרדון מצוי, שנונית השפלה, חומט פסים, צפע מצוי, זיקית ים-תיכונית, חנק משריץ, חומט מנומר צפוני ותלום קשקשים מצוי.
*עופות: בולבול, דרור ספרדי, דרור הבית, חוגלה, פשוש, כחל, עורב אפור, חוחית, עפרוני מצויץ ועוד רבים אחרים.

==גישה==
נכון לשנת 2017 קיים שביל יחיד החוצה את השמורה בחלקה הצפוני וניתן ללכת בו.

אורך מסלול הטיול הוא כשעה. ההליכה על שביל מסומן שאורכו כ-400 מטרים, מסלול הטיול מתאים למשפחות.

== קישורים חיצוניים ==

* 
* [https://inature.info/wiki/שמורת_רכס_חרוצים_(בני_ציון) שמורת רכס חרוצים (בני ציון),] טבע ונופים בישראל
* [http://www.hoshvilim.com/שמורת-בני-ציון-שמורת-חרוצים/ מושב בני ציון, הושבילים]- מסלולים ואתרים בארץ ובעולם
==הערות שוליים==

בני ציון
נבחרת הודו בכדורסל

נבחרת הודו בכדורסל היא נבחרת הכדורסל הלאומית של הודו. הנבחרת מנוהלת על ידי התאחדות הכדורסל ההודית. 

נבחרת הודו נחשבת לנבחרת בינונית באסיה ולא הגיעה להישגים משמעותיים. הישג השיא שלה באליפות אסיה בכדורסל הוא המקום הרביעי בשנת 1975. הנבחרת העפילה פעם אחת למשחקים האולימפיים בשנת 1980 וסיימה במקום ה-12 והאחרון. נבחרת הודו מעולם לא השתתפה באליפות העולם בכדורסל.

== כל אליפות העולם בכדורסל ==
* 1950 עד 2023 - לא העפילה

== כל המשחקים האולימפיים ==
{| class="wikitable" style="text-align: center;;"
!colspan=5|כדורסל במשחקים האולימפיים
|-
|שנה
|מיקום
|משחקים
|ניצחונות
|הפסדים
|-
| 1936|| colspan="4" rowspan="9" |לא העפילה
|-
| 1948
|-
| 1952
|-
| 1956
|-
| 1960
|-
| 1964
|-
| 1968
|-
| 1972
|-
| 1976
|-
| 1980||מקום 12||7||0||7
|-
| 1984|| colspan="4" rowspan="11" |לא העפילה
|-
| 1988
|-
| 1992
|-
| 1996
|-
| 2000
|-
| 2004
|-
| 2008
|-
| 2012
|-
| 2016
|-
| 2020
|-
| 2024
|-
| 2028
|
|
|
|
|-
|סך הכל||הופעה אחת||7||0||7
|}
== כל אליפויות אסיה בכדורסל ==
{| class="wikitable" style="text-align: center;;"
!colspan=5|אליפות אסיה בכדורסל
|-
|שנה
|מיקום
|משחקים
|ניצחונות
|הפסדים
|-
| 1960|| colspan="4" rowspan="2" |לא השתתפה
|-
| 1963
|-
| 1965||מקום שביעי||7||4|||3
|-
| 1967||מקום שישי||9||5||4
|-
| 1969||מקום חמישי||8||4||4
|-
| 1971||מקום שישי||8||3||5
|-
| 1973||מקום שישי||10||3||7
|-
| 1975||מקום רביעי||8||5||3
|-
| 1977||מקום שביעי||9||7||2
|-
| 1979||מקום חמישי||7||3||4
|-
| 1981||מקום חמישי||7||3||4
|-
| 1983||מקום שישי||5||2||3
|-
| 1985||מקום עשירי||6||3||3
|-
| 1987||מקום שישי||7||2||5
|-
| 1989||מקום שישי||6||2||4
|-
| 1991||מקום 13||7||2||5
|-
| 1993|| colspan="4" |לא השתתפה
|-
| 1995||מקום 13||8||4||4
|-
| 1997||מקום 11||6||3||3
|-
| 1999|| colspan="4" |לא השתתפה
|-
| 2001||מקום שמיני||6||1||5
|-
| 2003||מקום שמיני||7||2||5
|-
| 2005||מקום 12||7||3||4
|-
| 2007||מקום 15||7||2||5
|-
| 2009||מקום 13||5||2||3
|-
| 2011||מקום 14||5||1||4
|-
| 2013||מקום 11||8||2||6
|-
| 2015||מקום שמיני||9||3||6
|-
| 2017||מקום 14||3||0||3
|-
| 2022||מקום 16||3||0||3
|-
|סך הכל||26 הופעות||178||71||107
|}

==קישורים חיצוניים==

==הערות שוליים==

הודו
קטגוריה:הודו: כדורסל
כדורסל
שקנאי מסולסל

שקנאי מסולסל בשחייה
ביצת שקנאי מסולסל, אוסף מוזיאון טולוז]]
שקנאי מסולסל (שם מדעי: Pelecanus crispus) הוא מין במשפחת השקנאיים. הוא מתרבה מדרום-מערב אירופה דרך אסיה עד סין בביצות ובאגמים רדודים. השקנאי המסולסל הוא מזדמן נדיר בישראל.

==מאפיינים==
זהו הגדול שבשקנאים: אורכו נע בין 170 ל-190 ס"מ, משקלו נע בין 11 ל-15 ק"ג, ומוטת כנפיו היא כ-3 מטרים. בממוצע, זהו המין המעופף הכבד ביותר, על אף שחובות גדולות וברבורים מצויים זכרים יכולים לעלות על השקנאי המסולסל במשקל מקסימלי. הוא נבדל מהשקנאי המצוי בנוצות עורפו המסולסלות, שנתנו לו את שמו בעברית, רגליו האפורות, ופלומתו האפרפרה-לבנה, להבדיל מהשקנאי המצוי שפלומתו לבנה לגמרי. לסתו התחתונה אדומה בעונת ההזדווגות. הצעירים אפורים וחסרים את נקודת העור האדומה בפנים של צעירי השקנאי המצוי. לנ"ל יש נוצות תעופה כהות יותר.

השקנאי המסולסל נודד למרחקים קצרים, הוא נראה אלגנטי בזמן דאייה, כשהלהקה עפה בתיאום. קינו הוא למעשה ערימה גסה של צמחייה ומשוך אחורה כשל קינה של האנפה. השקנאי תופס דגים ויצורי מים קטנים בשק שבתחתית מקורו.

כמו השקנאי המצוי, אוכלוסיית השקנאי המסולסל נפגעה קשות בעקבות הרס בתי גידול וציד.

השקנאי המסולסל הוא אחד מהעופות בהם עוסק הסכם עופות המים האפריקני-אסיאתי (AEWA).

טרם זוהו תת-מינים של השקנאי המסולסל בטווח תפוצתו הרחב, אבל תואר תת-מין קדום (Pelecanus crispus palaeocrispus) בהתבסס על הבדלי גודל שנמצא בבינאגאדי, אזרבייג'ן.

== קישורים חיצוניים ==

* 
==הערות שוליים==

קטגוריה:בעלי חיים שתוארו ב-1832
קטגוריה:טקסונים שתוארו בידי קרל פרידריך ברוך
מסולסל
קטגוריה:ארץ ישראל: שקנאים
קטגוריה:קזחסטן: עופות
קטגוריה:רומניה: עופות
קטגוריה:פאונת מים מתוקים במרכז אסיה
תל אביב-יפו (סדרה)

תל אביב-יפו היא מיני סדרה תיעודית ישראלית בת שלושה פרקים העוסקת בתולדותיה של העיר תל אביב-יפו.

הסדרה שודרה בערוץ 8 בשנת 2009, לרגל חגיגות המאה לתל אביב. את הסדרה הנחה מודי בר-און, שהיה גם אחד מיוצריה, לצדם של ענת זלצר וגבריאל ביבליוביץ. ההסכם להפקת הסדרה נחתם בספטמבר 2005, והתחקיר לקראת הכנת הסדרה נמשך כשנה. בראשיתה, הייתה אמורה לכלול עשרה פרקים, ולהיות משודרת בערוץ 10, אך עקב עלויות ההפקה, היא צומצמה לשלושה פרקים, ששודרו בתחילה בערוץ 8, וחודשים ספורים אחר כך גם בערוץ 10.

בר-און מספר את סיפורה של העיר תל אביב כשהוא משוטט ברחובותיה, תוך מעבר מקטעי ארכיון לצילומים עדכניים של המקומות הנזכרים, בסגנון המוכר מסדרות דוקומנטריות קודמות שהנחה בר-און, "הכל אנשים" ו"במדינת היהודים". בין הקטעים משולבים גם קטעי קריינות של עלמה זק, המכילים ציטוטים של אישים שונים אודות העיר. מוטיב חוזר לאורך פרקי הסדרה הוא הקונפליקט המתמשך בין הישן לבין החדש, בין ה"תל" ל"אביב", בין יפו לבין תל אביב, אותה מכנה בר-און "העיר שבליבה מקף".

==פרקי הסדרה==
הפרק הראשון נפתח בתיאור הגרלת המגרשים ב-1909, אך עוסק בעיקר בקורותיה של העיר יפו במאה ה-19, החל מהמצור שהטיל נפוליון על העיר ב-1799 והטבח שביצעו חייליו לאחר נפילתה, דרך התפתחותה ושגשוגה בתקופת שלטונם של אבו נבוט ומוחמד עלי, ועד להקמת השכונות היהודיות נווה צדק, נווה שלום, כרם התימנים ולבסוף אחוזת בית, עיר הגנים שתהפוך לימים לתל אביב

הפרק השני עוסק בהתפתחותה המואצת של תל אביב במחצית הראשונה של המאה ה-20 וכינונה של עיריית תל אביב כרשות מקומית נפרדת מיפו. בתקופה זו ידעה תל אביב תלאות בדמותם של גירוש תל אביב, מכת ארבה, מגפת טיפוס ופרעות תרפ"א, שבעקבותיהן התפתחה העיר במהירות, וסיגלה לעצמה אדריכלות ייחודית, מוסדות תרבות, חיי חברה ומסחר.

הפרק השלישי, ארוך יותר מקודמיו, עוסק בתקופה שמשנות ה-30 של המאה העשרים ועד שנת המאה של תל אביב. תקופה זו כוללת את קורותיה של העיר במהלך המרד הערבי, מלחמת העולם השנייה ומלחמת העצמאות, לאחר מכן כיבוש יפו, נטישת תושביה ואיחודן של שתי הערים, הקמת שכונות עבר הירקון, ולבסוף הקמת גורדי השחקים, חיי הבוהמה בעיר, התופעות התרבותיות והחברתיות המאפיינות אותה ומיצובה כ"עיר בלי הפסקה".

==קישורים חיצוניים==

* 
* 
* 
* 
* 

==הערות שוליים==

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:ערוץ 8
קטגוריה:סדרות טלוויזיה ישראליות שעלו לשידור בשנות ה-2000
קטגוריה:תל אביב-יפו בטלוויזיה
עוד תעלה תזרח השמש

עוד תעלה תזרח השמש (באנגלית: Till The Clouds Roll By) הוא סרט מוזיקלי ביוגרפי אמריקני שהופק בידי אולפני MGM בשנת 1946.

הסרט ממחיז את הביוגרפיה של המלחין ג'רום קרן, שבמקור היה מעורב בהפקה של הסרט. ג'רום נפטר עוד בטרם הושלם הסרט ויצא אל האקרנים. רוברט ווקר מגלם את קרן.

הסרט זכור בעיקר בגלל צוות השחקנים הגדול והכוכבים הרבים של אותה התקופה שהופיעו בו. בסרט מבוצעים שירים רבים של קרן וה-15 הדקות הראשונות מכילות עיבוד מרוכז למחזמר הידוע ספינת השעשועים.
בין הכוכבים המופיעים בסרט: ג'ודי גארלנד, פרנק סינטרה, קתרין גרייסון, וירג'יניה אובראיין, דינה שור, ואן ג'ונסון, ג'ון אליסון, לנה הורן, לוסיל ברמר, ואן הפלין, סיד צ'ריס ואנג'לה לאנסבורי.

בזמן צילומים הייתה ג'ודי גארלנד בהריון עם בתה לייזה מינלי, בזמן צילומיה נאלצו המלבישים להסתיר את הריונה וזאת כדי לא לפגוע במוניטין שלה ככוכבת יפת תואר.

== עלילה ==
סיפור הסרט מתחיל עם תחילת המאה ה-20, כאשר קרן ניסה למכור את פזמוניו למפיק אדיש מברודוויי. ניסיונותיו לעניין את האמרגן צארלס פרומן (הארי היידן) לא מביאים אותו לכלל תוצאה, מאחר שפרומן בטוח כי כל השירים הטובים מגיעים מאירופה. קרן עובר לגור בעיר לונדון שבאנגליה, שם הוא פוגש ולאחר מכן מתאהב במי שתהייה אשתו לעתיד, אווה (דורותי פטריק). רגע לפני שקרן מצליח להשיג עבודה אצל פרומן, מתנפצות תקוותיו של קרן כאשר פרומן נספה בטביעת האונייה "לוסיטניה" ב-7 במאי 1915 במהלך מלחמת העולם הראשונה. למזלו, קרן פיתח קשרים חזקים בעולם הבידור בארצות הברית, עם המפיק והכותב אוסקר המרשטיין והמלחין והמנצח ויקטור הרברט. קשרים אלה איפשרו לקרן להלחין כמה מחזות מחזמר קטנים. הסרט מסתיים במקום בו התחיל, כאשר קרן מנצח על המחזמר שובר הקופות, "ספינת השעשועים".

== משתתפים ==
* רוברט ווקר - ג'רום קרן
* ג'ודי גארלנד - מרלין מילר
* פרנק סינטרה - זמר
* לוסיל ברמר - סאלי
* ואן הפלין - ג'יימס הסלר
* לנה הורן - ג'ולי
* קתרין גרייסון - מגנוליה
* וירג'יניה אובראיין - אליי
* דינה שור - ג'ולי סנדרסון
* ואן ג'ונסון - מוביל הרכב

== קישורים חיצוניים ==

*[http://www.archive.org/details/till_the_clouds_roll_by/ לצפייה בסרט], ארכיון האינטרנט

קטגוריה:ערכים שבהם תבנית בריטניקה אינה מתאימה
קטגוריה:סרטים אמריקאיים
קטגוריה:סרטי 1946
קטגוריה:סרטים מוזיקליים
קטגוריה:סרטי מטרו גולדווין מאייר
קטגוריה:מחזות זמר להיטים
קטגוריה:סרטי פרנק סינטרה
קמהאמהה הרביעי

קמהאמהה הרביעי (Kamehameha IV, 9 בפברואר 1834 - 30 בנובמבר 1863) היה המלך הרביעי של ממלכת הוואי והיורש של אביו המאמץ קמהאמהה השלישי.

בתקופת כהונתו חשש רבות מהשתלטות האמריקאים ולכן הגביל מאוד את המסחר איתם. ברוב תקופת כהונתו הוא עסק בבריאות ובחינוך. הוא נפטר בסופו של דבר מאסתמה בגיל 29. המקומיים האמינו כי מותו היה עונשו מהאל כי אנשיו בגדו באל.

==קישורים חיצוניים==

* 
* 
* 

קטגוריה:מושלי הוואי
קטגוריה:מלכי הוואי
קטגוריה:ילידי 1834
קטגוריה:נפטרים ב-1863
קטגוריה:מונרכים שהיו חברי הבונים החופשיים
סימון רמו

סימון "סי" רמו (באנגלית: Simon "Si" Ramo; 7 במאי 1913 – 27 ביוני 2016) היה פיזיקאי, מהנדס ואיש עסקים יהודי אמריקאי. 

רמו היה מוביל הפיתוח של טכנולוגיות מתקדמות רבות, והוא ידוע בעיקר כאבי הטיל הבליסטי הבין-יבשתי והמיקרוגל. היה שותף להקמת שתי חברות-הענק האמריקאיות Ramo-Wooldridge (כיום TRW) ו-Bunker-Ramo (כיום חלק מ-Honeywell), שנכללו שתיהן ברשימת חמש מאות החברות הגדולות ביותר בשנות ה-70 של המגזין פורצ'ן.

==קורות חיים==
סימון רמו נולד בסולט לייק סיטי להורים יהודים. אביו היגר מפולין, אמו מרוסיה. הוא החל את לימודיו האקדמיים באוניברסיטת יוטה בגיל 16 בלבד, והשלים תואר בהנדסת חשמל. בהיותו בן 23 בלבד כבר סיים לימודי דוקטורט כפול בפיזיקה ובהנדסת חשמל. 

משנת 1936 ועד 1946 הוא הוביל מחקר אלקטרוניקה בג'נרל אלקטריק, וזכה להכרה בינלאומית כשהוביל את מחקר המיקרוגל ופיתוח המיקרוסקופ האלקטרוני. בשנת 1946 הוא חבר לדין וולדרידג' במחלקת האלקטרוניקה של חברת יוז איירקראפט ויחד הקימו צוות עבודה שבו וולדרידג' טיפל בעניינים העסקיים ורמו הוביל את המחקר והפיתוח. בשנת 1948 מונה רמו לסמנכ"ל חטיבת החלל האווירי ושילב מכ"ם ומערכת בקרת אש בפלטפורמות אוויריות שונות של חיל האוויר האמריקאי. בהובלתו גם פותח טיל האוויר-אוויר האמריקאי הראשון - AIM-4 Falcon.

ב-16 בספטמבר 1953, בעקבות משבר ניהולי ב-Hughes, פרשו רמו ווולדרידג' מהחברה ויצרו חברה עצמאית בשם Ramo-Wooldridge. תוך חודשים ספורים הוצעה תוכנית מלאה לפיתוח טיל בליסטי בין-יבשתי שיאפשר לאמריקאים לעקוף את ההתקדמות הטכנולוגית הרוסית ולהשיג יתרון משמעותי עד סוף העשור. האמריקאים קיבלו את התוכנית וחברת Ramo-Wooldridge החלה בפיתוח הטיל הבליסטי הראשון. בהובלת סימון רמו כמדען והמהנדס הראשי, הוצג בשנת 1958 הטיל הבליסטי הראשון - אטלס שהיה בעל טווח של 5000 מייל (כ-8000 ק"מ). סימון רמו גם היה הארכיטקט של משפחות טילים בין יבשתיים נוספות: הטיטאן והטור.

בהמשך חברת Ramo-Wooldridge התמזגה לחברת תומפסון מוצרים ויצרה את TRW. סימון רמו מונה לסמנכ"ל החברה עד שנת 1969, אז חטיבת טכנולוגיות החלל הפכה לחברת בת בשם Bunker-Ramo וסימון רמו היה למנכ"ל שלה. החברה התפתחה בהמשך לתחומי המחשוב וטכנולוגיות תקשורת שונות.

==קישורים חיצוניים==

* 

קטגוריה:יהודים חברי האקדמיה הלאומית למדעים של ארצות הברית
קטגוריה:יהודים זוכי המדליה הלאומית למדעים
קטגוריה:פיזיקאים יהודים אמריקאים
קטגוריה:מהנדסים יהודים אמריקאים
קטגוריה:הנדסת מערכות
קטגוריה:בוגרי אוניברסיטת יוטה
קטגוריה:בעלי תואר דוקטור מהמכון הטכנולוגי של קליפורניה
קטגוריה:אמריקאים שהגיעו לגיל מאה
קטגוריה:יהודים שהגיעו לגיל מאה
קטגוריה:אמריקאים שנולדו ב-1913
קטגוריה:אמריקאים שנפטרו ב-2016
בלנאריו קמבוריו

בלנאריו קמבוריו (פורטוגזית וטופי: Balneário Camboriú, בתרגום: חוף הרחצה קמבוריו) היא עיר בת כמאה אלף תושבי קבע במדינת סנטה קטרינה, ברזיל.
== גאוגרפיה ==
העיר ממוקמת על החוף האטלנטי ומהווה יעד פופולרי לנופשים מברזיל ומחוצה לה. אוכלוסיית העיר גדלה ל-700 אלף בעונת התיירות.
שטחה של העיר הוא 46 קמ"ר והיא ממוקמת מדרום ובצמוד לעיר הנמל הוותיקה איטז'אי.

מקור ההכנסה העיקרי של העיר הוא תיירות ובילויים. לאורך החופים בתי מלון, מסעדות ומקומות בילוי רבים. ההרים המקיפים את העיר מכוסים צמחייה טרופית ויערות גשם ושבילי הטיולים בהם הם אטרקציה תיירותית גם כן. כמו כן בעיר מרכזי קניות ושוק סחורות מוברחות ומזויפות שהשלטונות בוחרים להעלים עין מקיומו. אטרקציה נוספת בעיר היא הפסל "ישו האור", פסל ענק של ישו הנושא על כתפו כובע ובתוכו זרקור המטיל אלומת אור על הים. הפסל ממוקם על הר מורו דה קרוז.

העיר ממוקמת סמוך לעורק התחבורה הראשי BR101 המחבר את העיר עם ז'וינווילי בצפון ופלוריאנופוליס בדרום. התחבורה הציבורית בעיר מבוססת על אוטובוסים עירוניים ובינעירוניים וכן על רכבל המחבר את מקבץ החופים המרכזי עם חוף לרנז'יירס.

בעיר נבנה ואן טאוור, הבניין הגבוה בברזיל.
==קישורים חיצוניים==

* 

קטגוריה:סנטה קטרינה: ערים
קטגוריה:ברזיל: ערי חוף
קטגוריה:יישובים שהוקמו ב-1964
בזק און ליין

בזק און ליין בע"מ היא חברה ישראלית שהוקמה בשנת 2001 כחברה בת בבעלות מלאה של חברת בזק, המתמחה בהקמה, בניהול ובתפעול של מרכזי שירות טלפוניים, במיקור חוץ (באתרי בזק און ליין) וב-Insourcing (באתר הלקוח), בשילוב של מענה אנושי מערכות טלפוניה ומחשוב מתקדמות (VoIP, CRM, CTI, IVR). 

שירותי החברה:
* מוקדי שירות, במתן מענה לפניות טלפוניות לקבלת שירות, כגון קביעת תור ובירור כספי.
* מוקדי מכירות: מתן שירותי טלמרקטינג.
* מוקדי תמיכה טכנית: מתן תמיכה טכנית מרחוק לתפעולן של מערכות שונות.
* מוקדי פניות הציבור: מתן מענה לפניות הציבור בדרכי התקשורת השונות (טלפון, מכתב, דואר אלקטרוני וכו'). 

בבזק און ליין כ-1,200 עמדות Contact Center וכ-2,000 נציגי שירות ומכירות הפועלים משני מרכזים עיקריים: בבאר שבע – האתר העיקרי והגדול של החברה, בקריית מלאכי – מוקד הפעיל משנת 2004, בו מצויים גם משרדי ההנהלה של החברה. 

== קישורים חיצוניים ==
* 

==הערות שוליים==

קטגוריה:בזק
קטגוריה:קריית מלאכי: חברות
קטגוריה:ישראל: חברות פרטיות בבעלות חברות ציבוריות
כמעט כמו לווייתן

כמעט כמו לווייתן - מוצא המינים נכון לעכשיו (באנגלית: Almost Like a Whale), הוא ספר מאת סטיב ג'ונס, בנושא אבולוציה שתורגם לעברית על ידי עדי מרקוזה-הס.

==תוכן הספר==
המחבר, פרופסור לגנטיקה, מציג את ספרו כך:
.
רוב הפרקים, שכאמור, מקבילים ל"מוצא המינים" המקורי, מביאים בסופם תרגום מסיכום הפרק המקביל בספרו של דרווין.

אחד הקשיים בהבנת האבולוציה, כותב ג'ונס, "נובע מכך שהיא מנסה לשחזר היסטוריה שקצב מהלכה איטי בהרבה מזה של אלה החוקרים אותה". כדי לנסות ולהמחיש את האבולוציה מתחיל ג'ונס בתיאורה של אבולוציה שאיננה נזקקת לעשרות מיליוני שנים, אלא כזו שמתרחשת לנגד עינינו – האבולוציה של בעל חיים קטן אבל מאוד מפורסם – נגיף האיידס... נגיף הכשל החיסוני (האיידס) באדם מכיל בהיסטוריה הקצרה שלו את הטיעון המוצג בספר "מוצא המינים" בשלמותו: וריאציות, מאבק להישרדות, וברירה טבעית. הגאוגרפיה מספרת חלק מסיפורו, וכמוה גם המאובנים; והגנים שלו מקשרים בינו לבין קרובים רחוקים, אשר לכולם היה אב קדמון משותף בעבר הרחוק. בעשותם זאת, חושפים הגנים היררכיה מסודרת הבנויה מקבוצות בתוך קבוצות, שכל אחת מהן היא עדות למוצא ממקור משותף בעבר ההולך ומתרחק."

שם הספר מתייחס לדברים שדרווין כתב בספרו: "אינני רואה כל קושי בכך שזן של דובים יהפכו, בדרך של ברירה טבעית, לשוכני מים על פי מבנה גופם ונוהגיהם, עם פיות ההולכים וגדלים בהדרגה, עד שתופיע לבסוף חיה מפלצתית לא פחות מהלווייתן". דברים אלו שזיכו את דרווין בקיתונות של לגלוג, והביאו אותו לשנות את הניסוח במהדורת 1872 של הספר ל"מפלצתית כמעט כמו לווייתן", הם היום חלק מהקונצנזוס המדעי של האבולוציה.

==קישורים חיצוניים==
* [http://www.hofesh.org.il/books/whale/almost-like-a-whale.html ביקורת] באתר חופש
* [http://www.hayadan.org.il/almost-like-a-wale-rosental-1001071 ביקורת] באתר הידען
* 

קטגוריה:ספרי זואולוגיה
קטגוריה:ספרי 1999
קטגוריה:ספרי ידיעות ספרים
דת ממלכתית

[[בודהיזם}}

]]
דת ממלכתית או דת מדינה היא דת המאושרת ונתמכת על ידי ממשלה של מדינה מסוימת כדת הראשית של המדינה, לרוב ברמה החוקתית. מדינה עם דת ממלכתית אינה בהכרח תאוקרטיה, אלא אם למנהיגים דתיים יש סמכות אזרחית ולהפך. 

רוב המדינות המכירות בדת ממלכתית נמצאות במזרח התיכון ובאירופה, אך קיימות גם מספר מדינות בעלות דת ממלכתית רשמית באמריקה הצפונית והמרכזית ובמזרח אסיה.
== אירופה ==
===הממלכה המאוחדת===
בממלכה המאוחדת, הכנסייה האנגליקנית והכנסייה של סקוטלנד מוכרות כדת הממלכתית במדינות התואמות שלהן, אך כנסיית אירלנד וכנסיית וויילס פורקו בסוף המאה ה-19 ובתחילת המאה ה-20. עד 1920 נהנתה כנסיית אנגליה ממעמד זהה גם בווילס, וכנסיית אירלנד החזיקה באותה עמדה באירלנד.

הכנסייה האנגליקנית היא הדת הממלכתית של אנגליה, ומלך הממלכה המאוחדת (כיום צ'ארלס השלישי) מנהיג את הכנסייה. בפועל, הכנסייה כפופה לממשלת בריטניה.

כנסיית סקוטלנד היא הכנסייה הממלכתית של סקוטלנד מאז המהפכה המהוללת, אך היא עצמאית לחלוטין מהמדינה. מעמדה הוענק לה כאשר המלך וויליאם השלישי ואשתו מרי השנייה הגיעו לאנגליה והחליפו את ג'יימס השני, וקבעו שכנסיית סקוטלנד תוכר כגוף נפרד.

=== ארצות צפון אירופה ===

החוקות של המדינות דנמרק, איסלנד ונורווגיה מגדירות את הנצרות הלותרנית כדת המדינה.

=== יוון ===
החוקה של יוון מגדירה את הנצרות יוונית-אורתודוקסית כדת המדינה.

==ישראל==

למרות שלישראל אין דת ממלכתית רשמית, לדת היהודית יש מעמד חזק ביותר בחיים הציבוריים בישראל. לדת ביטויים שונים בחוק, כמו קביעת תבחינים דתיים להגירה בחוק השבות וקיומה של עדה דתית (מילת) מוכרת ובעלת אוטונומיה מסוימת תחת הרבנות הראשית, שכל האזרחים היהודים משויכים אליה מלידה, לצד מילתים נוספים למספר כנסיות נוצריות. המדינה גם תומכת במוסדות הדת כלכלית, בין היתר בתקציבים המועברים למפלגות האורתודוקסיות, ואף מממנת חינוך דתי ליהודים במדינות זרות.

==ראו גם==
* הפרדת הדת מהמדינה

==הערות שוליים==

קטגוריה:יחסי דת ומדינה
יומנו של חנון - רודריק שולט

יומנו של חנון - רודריק שולט (באנגלית: Diary of a wimpy kid: Rodrick rules) הוא ספר מאויר שכתב ג'ף קיני.
הספר הוא השני בסדרת הספרים יומנו של חנון המתארים את חייו של גרג הפלי, תלמיד בחטיבת ביניים. הספר יצא בפברואר 2008. בעקבות הספר, הופק סרט הלייב אקשן "יומנו של חנון 2: רודריק שולט" וסרט ההנפשה "יומנו של חנון 2: רודריק שולט".

== תקציר העלילה ==
במהלך ספר זה, מתואר החופש הגדול של גרג ושנת הלימודים שבאה אחריו. הספר מתמקד ביחסים שבין הדמות הראשית ביצירה, גרג הפלי, לבין אחיו הבכור רודריק. בתחילת הספר מסופר על כך שרודריק, גילה את הביטאון הראשון של אחיו (הספר הראשון בסדרה). בהמשך גרג מספר על אירועי חופשת הקיץ שלו. בסוף הספר מתגלה סוד של גרג שנגרם ממעשה שעשה בקיץ - כאשר הוא בא לסבו, המתגורר בדיור מוגן, גרג שבר ללא כוונה את מנעול יומנו. כדי למנוע מאחיו רודריק, שהיה גם הוא אצל סבם, לראות את תוכן היומן, לקח גרג את היומן וקרע אותו בשירותים הציבוריים של בית האבות. כעבור מספר דקות, גילה גרג כי נכנס בטעות לשירותי הנשים, אך הוא לא היה יכול לצאת כי לא רצה שנשים שהגיעו לשם יראו אותו. עקב כך, הוא המשיך להסתתר, אך כעבור זמן מה הוצא על ידי אבטחת בית האבות. באותו זמן, רודריק צפה בו בשירותים דרך מצלמות האבטחה. בסוף שנת הלימודים שלאחר אותו קיץ, רודריק מספר את הסוד לחבריו, אלה למכריהם וכן הלאה, אך הסיפור השתנה כשעבר מאוזן לאוזן, עד שהשמועה הפכה לכך שהציץ לשירותים בבית ספר לבנות. גרג זוכה להערכה רבה בקרב הבנים והופך למקובל ביותר בבית הספר. בסוף הספר רודריק וגרג משלימים, ואף גרג עוזר לרודריק להכין עבודה לבית הספר.

==דמויות==

===דמויות ראשיות===
*גרג הפלי - הוא ילד חנון שכותב את היומן, אחיהם של רודריק ומני.
* רודריק הפלי - אחיו הגדול של גרג, בתחילת הספר מציק לגרג. 
*ראולי ג'פרסון - חברו הטוב ביותר של גרג, הוא מאוד ילדותי ונוהג לשחק במשחקים "ילדותיים".

===דמויות משניות===
*סוזן הפלי - אימו של גרג, מציקה לו ועושה לו "בושות".
*פרנק הפלי - אביו של גרג, לא "מבין" את גרג כל כך.
* מני הפלי - אחיו הקטן של גרג, הוא ילד "קטן ותחמן" שההורים אוהבים אותו ומגנים עליו.
*שיראג גופטה - חברו של גרג לכיתה, הוא ילד נמוך וצוחקים עליו, במהלך הספר הילדים בכיתתו (במיוחד גרג) התבדחו על חשבונו.
*פטי פארל - ילדה מכיתתו של גרג, הוא שונא אותה.(מופיעה גם בספר הקודם)

==ראו גם==
* יומנו של חנון 2: רודריק שולט (סרט)
* יומנו של חנון 2: רודריק שולט (סרט, 2022)

== קישורים חיצוניים ==
* [http://www.wimpykid.com האתר הרשמי של הספר] 
* 
* [http://www.kinbooks.co.il/htmls/page_8695.aspx?c0=21526&bsp=13489 כנרת זמורת-ביתן דביר - יומנו של חנון - רודריק שולט]
* 

רודריק שולט
קטגוריה:ספרים אמריקאיים
קטגוריה:ספרי 2008
קטגוריה:ספרי ילדים ונוער
קטגוריה:ספרים שעובדו לסרטים
קטגוריה:ספרי הוצאת כנרת
קטגוריה:ספרי זמורה ביתן
קטגוריה:ספרי הוצאת דביר
אפרים דוידי (כדורגלן)

אפרים דוידי (נולד ב-15 באוגוסט 1959) הוא כדורגלן עבר ישראלי אשר שיחק בעמדת הבלם בהפועל באר שבע ובנבחרת ישראל.

==ביוגרפיה==
דוידי נולד בטהראן שבאיראן וכשהיה בן ארבע עלתה משפחתו לישראל והתיישבה תחילה בנס ציונה. אביו שימש כסדרן במגרשה של סקציה נס ציונה וכך החל הקשר של דוידי עם מגרש הכדורגל. מאוחר יותר עברה המשפחה לבאר שבע. דוידי החל לשחק כנער במכבי באר שבע במגרשה שבשכונת נווה נוי. מאמנו אז היה שחקן העבר של הפועל באר שבע, ג'קי דקל, ואחיו של דקל סיפר על הצעיר הכישרוני למאמן הפועל באר שבע באותה עת, אמציה לבקוביץ', וכך הגיע דוידי לשורות הקבוצה הבכירה בעיר.

ברוב שנותיו בהפועל באר שבע שיחק דוידי כבלם או כקשר אחורי, לצידו של הבלם שלמה אילוז, והשניים נחשבו כשחקני מפתח במערך ההגנתי של הקבוצה.

בעונת 1995/1996 שיחק עונה אחת כבלם קבוצת מכבי עירוני אשדוד, ששיחקה בזמנו בליגת המשנה.

בקיץ 1996 חתם דוידי בבית"ר באר שבע ושיחק בקבוצה ארבע עונות. בעונת 2000/2001 נאבקה הקבוצה על העלייה מול הפועל באר שבע אך כשלה בפלייאוף העליון וסיימה במקום השלישי, ובסיום העונה פרש דוידי ממשחק פעיל.

לאחר פרישתו נשאר דוידי לעסוק בין היתר בכדורגל ואימן במחלקות הנוער של הפועל באר שבע, בנוסף שימש כמגלה כישרונות צעירים במהלך השנים.

ב-7 בינואר 2010 הוכנס על ידי הנהלת הפועל באר שבע להיכל התהילה של המועדון, ובכך נחשב לאחד מעשרים השחקנים הטובים בתולדות המועדון.

===נבחרת ישראל===
דוידי זומן לראשונה לנבחרת ישראל על ידי המאמן הלאומי יוסף מרימוביץ' וערך את משחק הבכורה שלו ב-8 ביוני 1983 בוופרטל, בהפסד 0–2 לנבחרתה האולימפית של גרמניה המערבית במסגרת הטורניר הקדם אולימפי. דוידי שיחק במדי הנבחרת בניצחון 3–0 על במוקדמות מונדיאל 1986, היה שחקן הרכב קבוע במשחקי מוקדמות מונדיאל 1990 ופתח בהרכב בצמד משחקי ההכרעה מול . את הופעתו האחרונה בנבחרת ערך במשחק ידידות מול נבחרת חבר העמים ב-9 באוקטובר 1990, ובסך הכל לזכותו 32 הופעות במדי נבחרת ישראל.

==חיים אישיים==
נשוי ליהודית ולהם ארבעה ילדים.
בנו, דור דוידי, הפך גם הוא לכדורגלן אשר שימש כשוער מחליף של הפועל באר שבע ושיחק בליגות הנמוכות.

==תארים==
; הפועל באר שבע
* גביע הטוטו: 1988/1989
* גביע ליליאן: 1988

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:באר שבע: כדורגלנים
קטגוריה:כדורגלני נבחרת ישראל
קטגוריה:כדורגלני הפועל באר שבע
קטגוריה:כדורגלני צפרירים חולון
קטגוריה:כדורגלני מכבי עירוני אשדוד
קטגוריה:כדורגלני בית"ר באר שבע
קטגוריה:ישראלים ילידי איראן
קטגוריה:עולים בשנות ה-1960
קטגוריה:ישראלים שנולדו ב-1959
דינסטייד

הדינסטייד (Diensteid) היא שבועת אמונים לאדולף היטלר שנשאו חיילי הוורמאכט והנושאים במשרות ציבוריות ברייך השלישי בין השנים 1934 ל-1945.

נוסח השבועה של חיילי הוורמאכט:

{| class="wikitable"
! עברית !! גרמנית
|-
| אני נשבע באלוהים שבועה קדושה זו שאתן את נאמנותי לאדולף היטלר, הפיהרר של הרייך השלישי, המפקד העליון של כוחות הצבא, ושאהיה מוכן, בכל זמן, לתת את חיי בשם שבועה זו. || Ich schwöre bei Gott diesen heiligen Eid, daß ich dem Führer des Deutschen Reiches und Volkes Adolf Hitler, dem Oberbefehlshaber der Wehrmacht, unbedingten Gehorsam leisten und als tapferer Soldat bereit sein will, jederzeit für diesen Eid mein Leben einzusetzen.
|}

נוסח השבועה של הנושאים במשרות ציבוריות:
{| class="wikitable"
! עברית !! גרמנית
|-
| אני נשבע שאהיה נאמן ואציית לאדולף היטלר, הפיהרר של הרייך השלישי, לשמור על החוק ולמלא את חובותיי הרשמיות בצורה מצפונית. כה יעזור לי האל. || Ich schwöre bei Gott diesen heiligenIch schwöre: Ich werde dem Führer des Deutschen Reiches und Volkes Adolf Hitler treu und gehorsam sein, die Gesetze beachten, und meine Amtspflichten gewissenhaft erfüllen, so wahr mir Gott helfe.
|}

במהלך משפט אייכמן, תורגמה שבועת אנשי האס אס על ידי התביעה בנוסח הבא:

==ראו גם==

* אדולף היטלר
* גרמניה הנאצית - גרמניה תחת שלטונו של היטלר

==קישורים חיצוניים==
* [http://www.justice.gov.il/mojheb/Eichman/t37_163.pdf צילום של השבועה כפי שהוגשה במשפט אייכמן]

קטגוריה:גרמניה הנאצית: סמלים לאומיים
קטגוריה:טקסים
קטגוריה:פולחן האישיות של אדולף היטלר
קטגוריה:טרמינולוגיה נאצית
קטגוריה:מילים וביטויים בגרמנית
אגודת חסרי האל

פוסטר מ-[[1929 המראה חברים מליגת האתאיסטים הלוחמים זורקים את ישו עם הזבל]]
אגודת חסרי האל (ברוסית: «Общество друзей газеты «Безбожник), שנודעה גם בשמות: איחוד האתאיסטים הלוחמים, ליגת חסרי האל הלוחמים או איחוד חסרי האל, הייתה תנועה חברתית אנטי-דתית, שהתפתחה ברוסיה הסובייטית תחת השפעה של ההשקפות האידאולוגיות, התרבותיות והמדיניות של המפלגה הקומוניסטית, בין השנים 1925–1947. התנועה כללה פועלים, חברי מפלגה, חברי קומסומול, ויוצאי צבא.

האיגוד משך איכרים ופועלים מבתי-חרושת, ממפעלים וממשקים שיתופיים (קולחוזים), לצד סטודנטים ואנשי חינוך, רוח ואקדמיה. עד תחילת 1941 היו באיגוד 3.5 מיליון חברים בני מאה לאומים שונים, והיו לו כ-96,000 משרדים ברחבי המדינה. בהיותו מונחה על ידי עקרונות בולשביקים ותעמולה אנטי-דתית, והוראות המפלגה באשר ליחס לדת, האיגוד שם לעצמו למטרה להילחם בדת על כל צורותיה, ולקדם השקפת עולם מדעית בקרב הפועלים. האיגוד קידם אתאיזם והישגים מדעיים. הוא יזם "עבודה אישית" (שיטה של שליחת מורים אתאיסטים להיפגש עם מאמינים בודדים ולשכנע אותם בנכונות האתאיזם, שהמשיכה בהטרדה ציבורית אם נכשלו) עם אנשים דתיים. התנועה עודדה הוצאה לאור של ספרות מדעית וכתבי-עת, בנתה מוזיאונים וערכה תערוכות, ואף ערכה מחקר מדעי בתחום האתאיזם וביקורת הדת.

הסלוגן של האיגוד היה "המאבק נגד הדת הוא מאבק למען הסוציאליזם", שיצר קישור בין ההשקפות האתאיסטיות שלהם לכלכלה, לפוליטיקה ולתרבות.
לאיגוד היו יחסים בינלאומיים ענפים: הוא היה חלק מהפרולטריון הבינלאומי לחופש הדעה, ולאחר מכן, איחוד חופש הדעה הבינלאומי.

האגודה הייתה "ארגון עצמאי בעיקר שהוקם על ידי המפלגה הקומוניסטית כדי לקדם את האתאיזם". היא פרסמה עיתונים (בהם אחד ביידיש: דער אפיקוירעס), ביטאונים, חומרים אחרים שעשו סאטירה מהדת; היא נתנה חסות להרצאות וסרטים; וארגנה הפגנות ומצעדים; הקימה מוזיאונים אנטי-דתיים, וקיימה מאמץ לשכנע את האזרחים הסובייטים שאמונות דתיות ומנהגים דתיים הם דברים "פסולים" ו"מזיקים", ושכל האזרחים צריכים לקבל השקפת עולם מדעית, ואתאיסטית.

==מוצא והקמה==
העיתון "Безбожник" ("בזבוז'ניק", ברוסית: "חסר-אל" או "אתאיסט"; 1922–1941), שנוסד ונערך על ידי ימליאן ירוסלבסקי, מילא תפקיד מרכזי בהקמת האגודה, והייתה לו קשת רחבה של עיתונאים וקוראים.

באוגוסט 1924, אנשים בעלי אותן השקפות הקימו את המועדון של חברי "בזבוז'ניק" במוסקבה. באפריל 1925 נערך הקונגרס הראשון של המועדון, ובו נוסד האיחוד האנטי-דתי הכלל-סובייטי תחת השם "איחוד חסרי האל". ב-1929 שינה הקונגרס השני את שם האגודה ל"איחוד האתאיסטים הלוחמים".

הוועדה המרכזית בחרה למנהיגהּ את ירוסלבסקי, אשר המשיך להנהיג גם לאחר מכן.

ב-1947, החובה של האיגוד לתעמולה מדעית ואתאיסטית הועברה לאגודת זננייה (ידע) הכלל-סובייטית.

==קישורים חיצוניים==

קטגוריה:ברית המועצות: ארגונים
קטגוריה:יחסי דת ומדינה
קטגוריה:אתאיזם
פטרה ואן סטברן

פטרונלה "פטרה" גריצ'ה ואן סטברן (בהולנדית: Petronella ("Petra") Grietje van Staveren; נולדה ב-2 ביוני 1966) היא שחיינית עבר מהולנד. אלופה אולימפית במשחה ל-100 מטר חזה.

== ביוגרפיה ==
פטרה ואן סטברן נולדה בקאפן, מזרח הולנד.

באליפות אירופה בשחייה שנערכה בספליט, יוגוסלביה בשנת 1981 סיימה ואן סטברן במקום רביעי במשחה ל-100 מטר חזה בתוצאה של 1:12.39 דקות. המנצחת במשחה הייתה אוטה גווינגר ממזרח גרמניה שקבעה שיא עולם חדש בתוצאה של 1:08.60 דקות. במשחה שליחות 4x100 מטר מעורב היא וחברותיה סיימו במקום רביעי בתוצאה של 4:14.13 דקות, המנצחת במשחה זה הייתה הרביעייה ממזרח גרמניה (4:09.92 דקות).

באליפות העולם בשחייה שנערכה בגואיאקיל, אקוודור 1982 סיימה ואן סטברן יחד עם חברותיה במקום רביעי במשחה ל-4x100 מטר מעורב בתוצאה של 4:12.37 דקות, מאית השנייה איטי מברית המועצות שזכתה במדליית הארד (4:12.36 דקות), המנצחת במשחה זה הייתה הרביעייה ממזרח גרמניה (4:05.88 דקות), במדליית הכסף זכתה ארצות הברית (4:08.12 דקות). נוסף לכך, היא סיימה במקום חמישי במשחה ל-100 מטר חזה בתוצאה של 1:11.64 דקות, המנצחת במשחה זה הייתה גווינגר (1:09.14 דקות).

באליפות אירופה בשחייה שנערכה ברומא, איטליה בשנת 1983 זכתה ואן סטברן במדליית כסף במשחה שליחות 4x100 מטר מעורב בתוצאה של 4:12.78 דקות, אחרי מזרח גרמניה שקבעה שיא עולם חדש (4:05.79 דקות) ולפני מערב גרמניה (4:13.25 דקות). נוסף לכך, היא סיימה במקום רביעי במשחה ל-100 מטר חזה בתוצאה של 1:10.79 דקות, המנצחת במשחה זה הייתה גווינגר שקבעה שיא עולם חדש (1:08.51 דקות) ובמקום שביעי במשחה ל-200 מטר חזה בתוצאה של 2:36.14 דקות, המנצחת במשחה הייתה גווינגר (2:30.64 דקות).

=== אלופה אולימפית ===
באולימפיאדת לוס אנג'לס (1984) זכתה ואן סטברן במדליית זהב במשחה ל-100 מטר חזה בתוצאה של 1:09.88 דקות, לפני אן אוטנברייט מקנדה (1:10.69 דקות), קתרין פוארו מצרפת (1:10.70 דקות) וטרייסי קולקינס האמריקאית (1:10.88 דקות). נוסף לכך, היא סיימה במקום עשירי במשחה ל-200 מטר חזה בתוצאה של 2:36.32 דקות. במשחה שליחות 4x100 מטר מעורב הרביעייה ההולנדית פסלה.

באליפות אירופה בשחייה שנערכה בסופיה, בולגריה 1985 סיימה ואן סטברן במקום רביעי במשחה ל-100 מטר חזה בתוצאה של 1:12.39 דקות יחד עם אינגריד למפרר מבלגיה, המנצחת במשחה הייתה סילביה גרש ממזרח גרמניה (1:08.62 דקות). במשחה שליחות 4x100 מטר מעורב היא וחברותיה סיימו במקום רביעי בתוצאה של 4:11.99 דקות, 7 מאיות השנייה איטי מבולגריה שזכתה במדליית הארד (4:11.92 דקות), המנצחת במשחה זה הייתה הרביעייה ממזרח גרמניה (4:06.93 דקות) ושנייה סיימה ברית המועצות (4:11.32 דקות).

באליפות העולם בשחייה שנערכה במדריד, ספרד 1986 זכתה ואן סטברן יחד עם חברותיה במדליית ארד במשחה ל-4x100 מטר מעורב בתוצאה של 4:10.70 דקות, אחרי מזרח גרמניה (4:04.82 דקות), וארצות הברית (4:07.75 דקות).

==קישורים חיצוניים==

* [http://sports123.com/.search?results_page=searchresults.html&p=Petra+van+Staveren פטרה ואן סטברן] באתר sports123.com 

קטגוריה:שחייניות חזה הולנדיות
קטגוריה:שחייניות באולימפיאדת לוס אנג'לס (1984)
קטגוריה:אלופות אולימפיות הולנדיות: שחייה
קטגוריה:אלופים אולימפיים הולנדים: שחייה
קטגוריה:שחיינים באולימפיאדת לוס אנג'לס (1984)
קטגוריה:הולנדיות שנולדו ב-1966
קטגוריה:הולנדים שנולדו ב-1966
דגל גליסיה

דגל גליסיה הוא דגלה של הקהילה האוטונומית הספרדית גליסיה. עיצובו הוא דגל לבן עליו פס אלכסוני כחול מפינתו השמאלית העליונה עד לפינתו הימנית התחתונה, כאשר בגרסתו המדינית של הדגל מוטען במרכזו סמל הקהילה האוטונומית.

==היסטוריה==
עיצובו של הדגל נשען על דגלה הימי של עיר הנמל הגליסית א קורוניה. במרוצת המאה ה-19 היוותה א קורוניה את הנמל העיקרי לגליסיאנים הרבים אשר היגרו ליבשת אמריקה, ולקחו עימם את דגל העיר בחושבם כי זהו דגלה של גליסיה.

 תיאור זה פורסם ב-1898 בעיתון "אל אקו דה גליסיה" (El Eco de Galicia) בהוואנה, קובה.

==צלב אנדראס הקדוש==
עיצוב דגלה של א קורוניה ושל גליסיה היה עיצוב צלב אנדראס הקדוש בצבע כחול על רקע לבן (היפוך צבעיו דגל סקוטלנד). אנדראס הקדוש עודנו אחד מהקדושים הפופולריים ביותר בגליסיה ודגלו היה משותף לאזורים רבים. בשנת 1891 הגיש הצי הרוסי הקיסרי בקשה לשלטונות העיר בדרישה לשנות את דגלה הימי של העיר - שהיה דומה לדגל הצי (אנדראס הוא גם הקדוש המגן של רוסיה) ודגלים זהים שכאלה גרמו לבלבול בין שני הציים. בעקבות בקשה זו הושמט אחד מהפסים של הצלב והתוצאה הייתה דגל לבן בעל פס אלכסוני אחד.

==הדגל המדיני==
חוק הסמלים של גליסיה מה-29 במאי 1984 קובע את הגוונים הרשמיים, היחס בין אורך לרוחב, ואת השימוש בסמלים הגליסים. הסמלים הלאומיים של גליסיה הם הדגל האזרחי, שהוא פס אלכסוני כחול על רקע לבן; סמל גליסיה; והדגל המדיני, שהוא הדגל המוטען בסמל הקהילה.

סמל גליסיה הוא למעשה סמל ממלכת גליסיה טרם יצירת הדגל המודרני במאה ה-19. הדגל המדיני נוצר בתחילת שנות השמונים של המאה העשרים, עת ביקשה האקדמיה המלכותית של גליסיה מממשלת הקהילה האוטונומית של גליסיה לנסות ולשלב את דגל ממלכת גליסיה בדגל המודרני.

הדגל המדיני הוא הדגל הרשמי של הקהילה ויש להניפו בכל האירועים הרשמיים בגליסיה וברשויות המקומיות בתוכה.

==דגלים אחרים==
<gallery>
תמונה:Bandeira galega socialista.svg|האסטרילרה - דגל הלאומנים הגליסים.
תמונה:Bandeira NUNCA MÁIS.svg|"Nunca Máis" (לא עוד).
</gallery>
* לאומנים רבים מן השמאל בגליסיה מוסיפים כוכב אדום לדגל גליסיה כדי להראות את תמיכתם בסוציאליזם או בקומוניזם. דגל זה נוצר במהלך שנות השבעים בהשראת דגל יוגוסלביה והוא אומץ כסמל הרשמי של המפלגה הלאומית הגליסית.
* בעקבות דליפת הנפט מהמכלית פרסטיז' ליד חופי גליסיה ב-2002, מפגינים גליסים השתמשו בדגל גליסיה צבוע בשחור עם המשפט "Nunca Máis" (לא עוד בגליסית). דגל זה הפך מיד לאחר מכן לפופולרי מאוד בקרב תומכי איכות הסביבה בגליסיה.

==קישורים חיצוניים==

* 
* [http://www.galicianflag.com/galicia.htm היסטוריה של דגל גליסיה וימי הנפתו.] 

גליסיה

קטגוריה:גליסיה
שקנאי פרואני

שקנאי פרואני (שם מדעי: Pelecanus thagus) הוא מין במשפחת השקנאיים. מצוי בחופה המערבי של אמריקה הדרומית שלחופי האוקיינוס השקט במרכז צ'ילה, דרום פרו ולעיתים נדירות מופיע גם לחופי אקוודור.

==תיאור==
השקנאי הפרואני בעל צבע כהה עם פס לבן שנמתח מקצה המקור עד לקודקוד ויורד לצדי הצוואר. על ראשו ציצית נוצות קצרה. בעבר נחשב לתת-מין של השקנאי החום. משקלו של השקנאי הפרואני כפול מזה של מהשקנאי החום, עם משקל ממוצע של 7 ק"ג; הוא גם ארוך יותר, עם אורך כולל של כ-1.5 מטר. כמותו הוא צולל לעבר להקות דגים ולא שוחה לעברם על פני המים.

עונת ההזדווגות חלה בין ספטמבר למרץ. מספר הביצים בתטולה הוא בדרך-כלל שתיים או שלוש ביצים. הביצים מודגרות לתקופה של 4 עד 5 שבועות, ותקופת הטיפוח נמשכת שלושה חודשים.

הסטטוס שלו הוערך לראשונה על ידי איגוד השימור העולמי ב-2008, בתור מין קרוב לסיכון.

== קישורים חיצוניים ==

== הערות שוליים ==

<gallery mode=packed widths=150 heights=135 perrow=4>
קובץ:Pelicano peruano - Pelecanus thagus2.jpg
קובץ:Chilepelikan 3.JPG
קובץ:Pelicano volando.jpg
קובץ:Peruvian Pelican (4303146624).jpg
</gallery>

קטגוריה:טקסונים שתוארו בידי חואן איגנסיו מולינה
קטגוריה:בעלי חיים שתוארו ב-1782
פרואני
קטגוריה:פרו: עופות
קטגוריה:בוליביה: עופות
קטגוריה:צ'ילה: עופות
קטגוריה:בעלי חיים באמריקה שלחופי האוקיינוס השקט
סקובי-דו (סרט)

סקובי-דו (באנגלית: Scooby-Doo) הוא סרט לייב אקשן מסוגת קומדיית אימה, שיצא לאקרנים ב-2002 . הסרט בוים על ידי ראג'ה גוסנל והתסריט נכתב על ידי ג'יימס גאן וקרייג טיטלי. הסרט מבוסס על סדרת אנימציה בעלת אותו שם. אחריו יצא סרט המשך לאקרנים בשם סקובי-דו 2: חופשי חופשי (2004) עם אותו הליהוק. לאחר מכן, יצאו שני פריקוולים ששוחררו כסרטי טלוויזיה, עם ליהוק שונה, בשם סקובי-דו 3: התעלומה מתחילה (2009) וסקובי-דו 4: קללת מפלצת האגם (2010).

בסרט מככבים פרדי פרינז ג'וניור, שרה מישל גלר, מת'יו לילארד, לינדה קרדליני וניל פאנינג כקולו של סקובי-דו.

==תקציר העלילה==

הסרט מתחיל בתעלומת רוח הרפאים לונה. דפני נחטפת על ידי הרוח, וחברי התעלומה מצילים אותה ופותרים את התעלומה. לאחר מכן חברי "מסתורין בע"מ" רבים ומפרקים את החברה. שנתיים לאחר מכן מנהל האי "ספוקי איילנד" קורא לסקובי דו ושאגי לפתור תעלומה. כל החבורה נפגשת בנמל התעופה לאחר שבשנתיים שחלפו ולמה עבדה בנאס"א, פרד כתב ספר על עצמו, ודפני נשארה עשירה.
במטוס פוגש שאגי אישה בשם מרי ג'יין, האלרגית לכלבים (עובדה שמתגלה כחשובה בהמשך הסרט). אנשי החבורה מגיעים ל"ספוקי איילנד" ופוגשים את מנהל האי, האומר להם שנערים רבים באים מהקולג' פרמיטיבים וכשהם יוצאים מהאי הם מחונכים וחזקים באופן מוזר. כל אחד מאנשי החבורה מתחיל לפענח לבד את התעלומה מתוך רצון להראות שהוא יפתור ראשון את התעלומה.
בהמשך החבורה מתחילה לעבוד ביחד, וסקראפי דו, האחיין של סקובי דו, מתגלה.

== צוות שחקנים ==
הדיבוב העברי יצא רק בבתי הקולנוע:
*פרדי פרינז ג'וניור / אורי אומנותי - פרד "פרדי" ג'ונס
*שרה מישל גלר / אניה בוקשטיין - דפני בלייק
*מת'יו לילארד / יואב יפת - שאגי רוג'רס
*לינדה קרדליני / אתי קסטרו - ולמה דינקלי
*ניל פאנינג / שרון כהן - סקובי דו (קול)
*סקוט לנס / אבי חדש - סקראפי דו (קול)
*רואן אטקינסון / נתן דטנר - אמיל מונדווריוס
*איילה פישר / סיון שביט - מרי ג'יין
*פמלה אנדרסון / לימור שפירא- עצמה

==קישורים חיצוניים==

* 

* 

קטגוריה:סרטי קומדיה אמריקאיים
קטגוריה:סרטי הרפתקאות אמריקאיים
קטגוריה:סרטי 2002
קטגוריה:סרטי האחים וורנר
קטגוריה:סרטי בלשים
קטגוריה:סרטים מבוססי סדרות טלוויזיה
קטגוריה:סרטים מצוירים למחצה
קטגוריה:סרטים על כלבים
קטגוריה:סרטי סקובי דו
קטגוריה:סרטי פולחן
כפר דיסני

לוגו הכפר
כפר דיסני (בצרפתית: Disney Village) הוא אתר קניות, הסעדה ושעשועים הממוקם באתר הנופש דיסנילנד פריז, במארן-לה-ואלה שבצרפת.

הכפר נפתח ב-12 באפריל 1992 תחת השם "פסטיבל דיסני" (באנגלית: Festival Disney), בשטח כולל של 18,000 מ"ר. 
תכנון כפר הקניות וההסעדה מבוסס על תכנון דאונטאון דיסני שבאתר הנופש דיסניוורלד שבפלורידה. כפר דיסני תוכנן על ידי האדריכל פרנק גרי והוא כולל מגדלים עשויים פלדת אל-חלד מוארים. חלק ניכר מהעיצוב של גרי הוסר בעת שיפוץ הכפר בסגנון אר דקו בשנת 2005. הכפר ממוקם בסמוך לשני פארקי השעשועים של אתר הנופש: דיסנילנד פריז ופארק אולפני וולט דיסני. 

בכפר מוצג המופע "באפלו ביל" מאז שנת 1992 בסגנון המופע המקורי של באפלו ביל, כאשר המופע כולל אינדיאנים, רודאו על שוורים ובאפלו ואף סוסים שהובאו מצפון אמריקה.

כמו כן בכפר חנויות רבות, בתי קולנוע ודיסקוטקים.

==קישורים חיצוניים==

* 
*[http://www.dlrpmagic.com/guides/disneyvillage/ מדריך לכפר]

קטגוריה:דיסני: פארקי שעשועים
קטגוריה:דיסנילנד פריז
יערות הגשם גונדוואנה של אוסטרליה

יערות הגשם גונדוואנה של אוסטרליה (באנגלית: Gondwana Rainforests of Australia) שנודעו בעבר בשם שמורת יערות הגשם המרכז מזרחית, הם שמם הקיבוצי של מספר יערות הגשם סובטרופיים הנחשבים לנרחבים בעולם. יערות אלה מוגנים במסגרת יותר מחמישים שמורות טבע, ששטחן הכולל הוא 3,665 קמ"ר. השמורות מרוכזות לאורך הגבול בין קווינסלנד וניו סאות' ויילס, והן הוכרזו כאתר מורשת עולמית בשנת 1986.

האתר הקיבוצי מכונה על-שמה של היבשת הקדומה גונדוואנה, שכן מאובנים מעידים שכאשר היבשת הקדומה הייתה קיימת, היו בה יערות גשם דומים מבחינת החי והצומח לאלה המתקיימים בשמורה היום. גובה השמורה נע מגובה פני הים עד כמעט 1,600 מטרים, ובה למעלה ממאתים מיני חי וצומח הנחשבים לנדירים או הנמצאים בסכנת הכחדה. בשנת 1984 הוכרזו אזורי השמורה הנמצאים בניו סאות' ויילס ששטחם כ-3,600 קמ"ר, ובשנת 1994 נוספו להם שטח של 592 קמ"ר בקווינסלנד.

מספר המבקרים בשמורה הוא כשני מיליון בשנה, והחלקיה המתויירים ביותר הם הפארק הלאומי דוריגו והגשר הטבעי המהווה חלק משמורת ספרינגברוק.

==קישורים חיצוניים==

* [http://environment.gov.au/heritage/places/world/gondwana/index.html תיאור השמורה באתר ממשלת אוסטרליה]
* [http://www.bigvolcano.com.au/natural/whin.htm הקדמה לשמורה]

קטגוריה:אוסטרליה: אתרי מורשת עולמית
קטגוריה:ניו סאות' ויילס: גאוגרפיה
קטגוריה:קווינסלנד: גאוגרפיה
הפארקים הטרופיים הגשומים של קווינסלנד

הפארקים הטרופיים של קווינסלנד (באנגלית: Wet Tropics of Queensland) הם יערות גשם מוגנים בשטח של 8,940 קמ"ר, המוכרזים כאתר מורשת עולמית. בשטח נמצאים של אוסטרליה היערות משתרעים לאורך צפון-מזרח מדינת קווינסלנד באוסטרליה, במקביל לשונית המחסום הגדולה, בין טאונסוויל לקוקטאון. 

באתר למעלה מ-390 צמחים נדירים, מתוכם כ-74 בסכנת הכחדה ולפחות 85 מינים הם אנדמיים. עוד כולל האתר 13 סוגים של יערות גשם ו-29 סוגים של מנגרובים וכן 370 מינים של עופות ו-107 מינים של יונקים כולל נמיית כיס נמרית,קזואר מצוי,בטונג זנב-מברשת,דאון צהוב-בטן,עטלף צינור פלורס וקנגוריל המושק. וכן 113 מינים של זוחלים ו51 מינים של דו-חיים.

==קישורים חיצוניים==

* [http://www.wettropics.gov.au/ אתר יערות הגשם של אוסטרליה]
* [http://environment.gov.au/heritage/places/world/wet-tropics/index.html תיאור האתר במסגרת אתרי מורשת עולמית באוסטרליה] 

קטגוריה:אוסטרליה: אתרי מורשת עולמית
קטגוריה:קווינסלנד: גאוגרפיה
פול ואן דייק

פול ואן דייק (באנגלית: Paul Van Dyk) הוא שם הבמה של מתיאס פול, תקליטן ויוצר מוזיקה אלקטרונית גרמני בעל שם עולמי. הוא נחשב לאחד מהתקליטנים המובילים בעולם וזכה בתואר 'תקליטן השנה של מגזין DJ' הנחשב שנתיים רצוף בשנים 2005 ו-2006. מאז שנת 1998 ואן דייק נמצא בין 40 הגדולים במצעד התקליטנים השנתי.

== ביוגרפיה ==
מתיאס פול נולד ב-16 בדצמבר 1971 באייזנהוטנשטד, ברנדנבורג, מזרח גרמניה אך זמן קצר לאחר מכן עברה משפחתו למזרח ברלין. אביו עזב את אמו כשפול היה בן 4 והוא גדל ללא אב. לאחר סיום הלימודים החל לעבוד כטכנאי שידור. באחד הראיונות שלו, ואן דייק סיפר שהחל להתעניין במוזיקה בזכות הרדיו. הוא אהב להאזין בסתר לRias, הרדיו שארצות הברית הפעילה בתקופת המלחמה הקרה והיה מיועד למזרח גרמניה.

זמן קצר לפני נפילת חומת ברלין ואן דייק ואימו קיבלו אישור לעזוב את גרמניה המזרחית ועברו לגור בהמבורג יחד עם הדודה שלו.

בשנת 1990 חזר ואן דייק לברלין והחל להופיע כתקליטן במועדון מקומי. בשנת 1992 הוא חתם בלייבל מקומי חדש שעסק במוזיקה אלקטרונית: MFS.

עם ההצלחה שלו הוא חבר לאחד התקליטנים החמים באותה תקופה בגרמניה, קיד פאול שהיה רזידנט של המועדון הכי מפורסם בברלין.

בשנת 1993 ואן דייק וקיד פול קיבלו תוכנית רדיו שבועית בת שלוש שעות ברדיו. התוכנית הועברה בכל גרמניה והפכה תוך זמן קצר מאוד לתוכנית הפופולרית ביותר למוזיקה אלקטרונית. מאוחר יותר באותה שנה

סגנון המוזיקה של ואן דייק משך את תשומת לבו של התקליטן ומפיק קוסמיק בייבי שחבר לואן דייק ויחד הם הקימו את ההרכב 'The Visions Of Shiva'. ההרכב הוציא שני סינגלים בלבד: "Perfect Day" ו-"How Much Can You Take?". לאחר מכן נפרדו דרכיהם. ואן דייק הוציא את אלבום האוסף הממוקסס הראשון שלו: "X-Mix-1 - the MFS Trip".

פול ואן דייק היה כוכב עולה בלייבל שלו, MFS ועל כן קיבל את ההזדמנות להכין רמיקס לשיר "Spooky" של ניו אורדר.

בשנת 1994 יצא אלבום סטודיו הבכורה שלו, "45 RPM".
בשנת 1996 ואן דייק הוציא את אלבומו השני, "Seven Ways". אלבום שהפך את ואן דייק לחלוץ של מוזיקת טראנס והיה האלבום המצליח הראשון שלו בבריטניה, שם נכשל באלבום הבכורה שלו.

בתחילת 1997 ואן דייק החל לשתף פעולה עם התקליטן והמפיק האמריקאי, BT. יחד הם הוציאו סינגלים כמו: "Flaming June", "Forbidden Fruit and Namistai","Beautiful Place" ועוד.

בשנת 1998 ואן דייק עזב את הלייבל MFS והקים חברת תקליטים עצמאית משלו, ונדיט רקורדס. בשנת 2000 הוציא את האלבום השלישי שלו והאלבום הראשון שיצא דרך חברת התקליטים שלו, "Out There and Back". באותה שנה הוא הוציא גם את אלבום הרמיקסים הראשון שלו "The Politics of Dancing".

האלבום, "Reflections" שיצא בשנת 2003 הושפע מהטיול של ואן דייק בהודו שנה קודם.
בשנת 2007 יצא לאור האלבום החמישי שלו, "In Between" ובשנת 2012 יצא אלבומו האחרון "Evolution".

== דיסקוגרפיה ==
* 1994: 45 RPM
* 1996: Seven Ways
* 2000: Out There and Back
* 2003: Reflections
* 2005: The Politics Of Dancing 2
* 2007: In Between
* 2012: Evolution
* 2017: From Then On
* 2018: Music Rescues Me

== קישורים חיצוניים ==

* 

קטגוריה:רמיקסרים
קטגוריה:תקליטנים גרמנים
קטגוריה:אמנים גרמנים הידועים בשם במה
קטגוריה:אמני מוזיקה אלקטרונית
קטגוריה:יוצרי מוזיקת טראנס
קטגוריה:גרמנים שנולדו ב-1971